25/11/2013 | Administración LocalMunicipal
Culleredo
Economía, Facenda, Réxime Interior
Modificación prezos públicos 2014

A Xunta de Goberno local, na súa sesión ordinaria celebrada en data vinte e oito de outubro de dous mil trece aprobou as seguintes modificacións nos prezos públicos, que comezarán a aplicarse o un de xaneiro de 2014, unha vez que se publique o presente acordo no taboleiro de anuncios do concello e no Boletín Oficial da Provincia, permanecendo en vigor ata a súa modificación ou derrogación expresa.: O obxecto deste prezo público é o cobramento da participación nas actividades socioeducativas, de ocio e de iniciación deportiva destinadas a mozos e mozas entre 14 e 30 anos. Sempre que haxa praza dispoñibles despois da inscrición das persoas empadroadas en Culleredo, poderán inscribirse persoas non empadroadas tendo prioridade as empadroadas en Culleredo. En todo caso os grupos botarán a andar só no caso de ter cubertas polo menos un 60% das prazas con persoas empadroadas en Culleredo. Para actividades de carácter específico fixarase o prezo público no momento da súa convocatoria. Os xoves que exerzan cada ano de Antenas xuvenís nos centros formativos ou sexan voluntarios en activo da OMVOL gozarán dunha actividade gratuíta ao ano das que convoque a casa da xuventude. Queda a criterio dos profesionais do equipo municipal encargado do servizo establecer de oficio a gratuidade naqueles casos que se estime oportuno, dadas as circunstancias persoais ou sociofamiliares, mediante informe social que se acompañará ao procedemento da solicitude. O nacemento da obriga prodúcese coa realización dos traballos de tala e roza, previa solicitude do interesado. O abono dos prezos que se establecen farase unha vez que o servizo sexa prestado, previa liquidación practicada polo Concello de Culleredo en función da superficie sobre a que en cada caso se tivera actuado. No caso de que o concello, en aplicación da lei 3/2007, de prevención e defensa contra os incendios forestais, deba procedar a execución de forma subsidaria de traballos de xestión da biomasa que correspondan aos propietarios de terreos, o custe respercutido aos mesmos será o que en cada caso supoña para o concello os traballos realizados, tendo os importes recollidos no artigo 4 a estes efectos só un valor estimativo. A contía do prezo público axustarase á seguinte estrutura: Estes prezos, que inclúen o IVE correspondente, veranse rebaixados no caso de que os terreos sobre os que se actúe estean incluídos no Programa de actuación do Concello de Culleredo en concordancia coa planificación preventiva do Distrito Forestal dentro do Convenio de colaboración que cada ano se asine coa Xunta de Galicia para a participación na protección de núcleos rurais mediante a realización de traballos de prevención e defensa contra incendios forestais nas faixas de especial protección. Neste caso a contía do prezo público será a que segue: A Renda persoal (RP), cando sexa de aplicacion, calcularase en función dos ingresos brutos da persoa usuaria do centro coas seguintes consideracións: 1. Nesta RP non se incluirán os ingresos derivados da percepción dunha prestación por orfandade en aplicación do Real Decreto anual vixente en cada momento de revalorización e complementos de pensións e clases pasivas para as persoas empadroadas en Culleredo.2. Para as persoas que estean empadroadas en Culleredo ás que lles corresponda a “tarifa mínima” a xornada formativa será gratuita.3. Para as persoas empadroadas e/ou residentes de xeito comprobable noutros concellos a tarifa a aplicar será sempre a “Tarifa 2”, independentemente da súa R. P. Só no caso das prazas subvencionadas por algún organismo público durante o ano de aplicación do presente prezo público aplicarase a rebaixa da Tarifa 2 para os non empadroados na proporción na que a devandita praza se estea a subvencionar. Nos casos de persoas usuarias do Centro que accedan a un itinerario de inserción laboral promovido desde o concello de Culleredo, a cota mensual da xornada formativa reducirase proporcionalmente en función do número de horas que continue a aistir ao centro trala súa xornada laboral seguindo os criterios do regulamento do mesmo. Para as novas altas, no caso de que a mesma coincida sobre o día 15 de mes, todas as cotas mensuais que se lle aplicarán nese mes en cuestión corresponderán co 50 % do importe total das mesmas. En canto ao transporte: Cando por razóns imputadas exclusivamente a organización do centro o numero de días de asistencia ao mesmo se reduza en quince días ou máis, a cota do transporte reducirase en cada tramo de renda proporcionalmente en función do numero de días en que non se preste o servizo. Calquera baixa nun dos servizos ou actividades complementarias do centro deberá comunicarse con quince días de antelación para os efectos económicos de non aboamento dos prezos aquí estipulados. As baixas non dan opción á reserva de praza na actividade ou servizo ao que se deixa de acudir. Matrícula: No caso de que a matrícula se produza finalizado o prazo ordinario anual de convocatoria pública de prazas, o seu importe reducirase proporcionalmente ao número de meses transcorridos do ano natural, considerando só meses completos transcorridos, de acordo cos seguintes cálculos: Ningunha destas bonificacións sera de aplicación as persoas non empadroadas que nun momento dado por non terse cubertas as prazas dun determinado grupo poideran ser admitidas a participar nunha actividade municipal. a. Familias numerosas debidamente acreditadas: terán unha reducción do 50% na cota anual da matrícula e na cota mensual do transporte, nos casos de familias numerosas de categoría xeral; e un 100 % nas de categoría especial. b. Persoas matriculadas ou non no centro que se inscriban inicialmente nos obradoiros de verán, e persoas que se inscriban nalgún obradoiro durante o resto do ano, terán unha reducción dun 10% do prezo de cada actividade ou a aplicación do precio concreto bonificado que se estipule na presente ordenanza para as actividades nela reguladas si están nalgunha destas circunstancias: • Persoas con carné Xove • Persoas desempregadas acreditadas con documento oficial do SEPE actualizado c. Persoas con carné da Oficina Municipal de Voluntariado e en situación activa no momento da preisncripción ou de Voluntariado de Protección civil: Terán unha reducción do 50% por actividade ata un máximo de tres actividades coincidentes no tempo organizada pola mesma concellaría. No caso de concurrir máis dun tipo de bonificación de todasn as anteriores sobre a mesma persoa só se aplicará unha delas: a máis ventaxosa para a persoa participante. d. Participación en máis dunha actividade: -As familias que non tendo a cualificación de familias numerosas teñan 2 fillos/as participantes nas actividades da mesma concellaría, terán dereito a unha reducción do 50% sobre o importe da actividade dun deles/as. -As persoas que participen nun par de actividades da mesma concellaría terán dereito a unha reducción do 50% sobre o importe da segunda actividade de cada par. Esta bonificacion si que se poderá sumar á aplicada nos casos anteriores. e. “Tarifa especial”: esta tarifa será aplicable tanto o custo da actividade como aos servizos complementarios. Quedará a criterio dos profesionais do equipo municipal de servizos sociais establecer de oficio a gratuidade ou reducción de tarifa naqueles casos que se estime oportuno, dadas as circunstancias persoais ou sociofamiliares, mediante informe social que, de xeito confidencial, acompañará ao procedemento da solicitude. A documentación acreditativa de tales circunstancias presentarase exclusivamente ante este departamento municipal para a emisión do devandito informe e proposta de prezo a aboar. Así o importe a pagar será o resultante de aplicar á tarifa normal a porcentaxe de reducción que se considere tecnicamente axeitada no informe social. A reduccción poderá acadar o 100% do prezo. Tamen poderá propoñerse o fraccionamento do pago sen exceder os tres meses desde a data da formalizacion da matrícula. Culleredo, 15 de novembro de 2014 O alcalde Julio Sacristán de Diego